GiliGold/VAD_KnessetCorpus huggingface dataset:
אורלי לוי אבקסיס: זה מקבל משנה תוקף בעיקר מאחר שאנחנו קרבים מאוד לחג פורים ולצערנו הרב כמעט שלא קורה שאנחנו עוברים את החג הזה בלי להתבשר על תאונות שבהן ילדים נפצעים, נפגעים, ולא מעט מהפעמים זה בעקבות כך שהשוק הוא די פרוץ.
אורלי לוי אבקסיס: תחפושות שלא עוברות, לא את מכון התקנים ובוודאי לא ביקורות אחרות מגיעות לשוק, הורים די תמימים שבוחרים לילדים שלהם תחפושת לא לוקחים בחשבון, או אין להם לפעמים את הכלים כדי לקבל את ההחלטות הנכונות, מה מסוכן, או מה יכול להוות פגיעה בילדים ובשל כך אנחנו גם עדים לתאונות שבהן נפצעים ונפגעים ילדים.
אורלי לוי אבקסיס: אנחנו ננסה לראות היום מה קורה בכלל בשוק הילדים מבחינת התקינה ולנסות לקבל כמה נקודות שבהן נוכל להבטיח, כי מכון התקנים אולי נותן את האישורים, או לא נותן את האישורים, אבל נושא האכיפה כמובן הוא בידיים של משרד הכלכלה, הממונה על התקינה, ואם צריך לנער שם קצת אנשים, אז אנחנו יודעים לעשות גם את זה, או לפחות לקבל תשובות ועכשיו אני מעבירה כמובן את המושכות אליך, רן, חברי הטוב.
רן כהן: אוקיי.
רן כהן: אז אני באמת חייב לומר שזה עונג כפול ומכופל בשבילנו לארח אתכם פה, אבל אני מודה שבאופן אישי גם כיושב ראש לשעבר של הוועדה הזאת וגם הקשר האישי, אם מותר לגלות ברבים, שלי עם חברת הכנסת אורלי לוי אבקסיס, שאני מאוד מאוד מעריך אותה ומאוד אוהב את הפעילות שלה בכנסת, אני חושב שנפתח באמת בכמה משפטים ולאחר מכן נעשה לכם את המצגת של הדברים שאנחנו רוצים להציג בפני הוועדה.
רן כהן: אני יכול לומר בהכללה שזה עיתוי מאוד מאוד טוב שאתם כאן, והסיבה היא מאוד פשוטה.
רן כהן: בהכללה, אני משמש כיושב ראש המכון כשנתיים וחצי, עוד שבועיים, משהו כה, בהתנדבות דרך אגב, והמכון רואה לעצמו באמת שליחות מאוד ממוקדת בשלושה תחומים, אחד זה בריאות, וכשמדובר על בריאות, זה בריאות ילדים, אז על אחת כמה וכמה, השני זה בטיחות, וגם כאן שוב בטיחות ילדים היא בראש מעיינינו והשלישי זה איכות הסביבה ומשאבי הטבע של מדינת ישראל.
רן כהן: אלה בעצם שלושת התחומים בהכללה שהמכון עוסק בהם.
רן כהן: באמת אני יכול לומר שבבת עינינו, אם מותר לומר את זה במונח אימהי כמעט, יהודי אימהי, זה ילדים בכל הקשור לצעצועים, לביגוד, למשחקים, למתקנים, לכל הדברים שנוגעים לחיי ילדים ואתם תקבלו פה את הפרטים בהמשך הישיבה והסיור הזה.
רן כהן: אני מאחל הצלחה לעניין.
רן כהן: למה לדעתי העיתוי הזה הוא מאוד מאוד טוב?
רן כהן: כי קיימת באמת היום בישראל מתקפה מאוד מאוד אגרסיבית של אנשים שבעצם העניין הגלוי שלהם הוא להרוויח ולא מעניין אותם אם להרוויח גם על חשבון סיכונים, בדברים שאנחנו רואים בהם סכנה מאוד מאוד גדולה, ואסור, מה לעשות, לוותר בדברים האלה, גם אם המשק יעבוד כמשק חופשי וזה.
רן כהן: בישיבה האחרונה בוועדת הכלכלה אני אמרתי שהאשליה של שוק חופשי בעולם היא העמדת פנים במידה רבה מאוד וסיפרתי להם שכשהייתי שר התעשייה והמסחר בדיוק אל-על עמדה לרכוש ארבעה מטוסים גדולים ואני בכלל לא הייתי אפילו בוועדת השרים שאמורה לדון בעניין, אני לא בטוח שאפילו הייתה כזאת, אל-על היו צריכים לקנות.
רן כהן: שגריר ארצות הברית וארבעה-חמישה שגרירי מדינות אירופה לא בחלו בשום אמצעי ובשום נימוק וגם ברמזים מאוד מאוד עבים, 'מה, אתם חושבים שאתם תקראו לנו רק כשאתם צריכים אותנו?
רן כהן: עכשיו אתם יכולים לקנות?
רן כהן: מה פתאום אתם תיקנו איירבוס?
רן כהן: אנחנו האמריקאים עומדים לימינכם כל הזמן, אתם תיקחו בואינג'.
רן כהן: זה אומר שגריר, לא הנספח של בואינג בישראל.
רן כהן: ואותו דבר אומרים לי ארבעה שגרירי אירופה, 'תגיד, מה, אתם צריכים להיכנע לאמריקאים?
רן כהן: יש לכם פה מטוס מצוין, הרבה יותר זול, הרבה יותר זה, תפתחו שוק, תגוונו, כבר יש לכם בואינג'.
רן כהן: ואני אומר להם, 'רבותיי, אני בכלל לא קובע בזה', הם אומרים לי 'עזוב, אנחנו מכירים אתכם'.
רן כהן: שלא יהיו אי הבנות, השוק נראה כאילו הוא משוכלל, מה שלמדנו בכלכלה כולנו, הוא נראה חופשי, הוא לא חופשי, מדינות מגנות על אזרחיהן ועל התוצרים שלהם.
רן כהן: בתוך התווך הזה נמצאת גם המערכת השלטונית בישראל וגם היא נמצאת בלחצים מאוד גדולים.
רן כהן: היום את יודעת הרי שאפילו יש לנו תביעה נגד איזה יבואן קטן שהשמיץ את המכון וגם אותי באופן אישי אפילו, ואנחנו משתדלים לעשות הכול באמת, גם יבואנים קטנים, גם יבואנים גדולים.
רן כהן: העניין בשבילנו הוא לא מי הוא יבואן, איזה יבואן הוא, מבחינתנו זה מה מגיע לילדי ישראל לשחק בהם וללבוש אותם.
אורלי לוי אבקסיס: צריך לומר שאנחנו הצלחנו להחריג את כל נושא התקינה לגבי ילדים מתוך אותה רפורמה שניסתה לעבור בחוק התקציב האחרון ונחלנו שם הצלחה.
אורלי לוי אבקסיס: מה שאומר שעוד מעט יבוא אלינו החוק לגבי בטיחות מתקנים וצעצועים לילדים, בנפרד, עם ההחרגה כמובן, ויגיע לוועדה שלנו, כך סוכם עם משרד הכלכלה, ואנחנו נעשה כל שבידינו כדי להבטיח את ביטחונם של הילדים.
אורלי לוי אבקסיס: ופה הצלחנו, למרות כל כוחות השוק והאינטרסים.
רן כהן: טוב, את יודעת, חברת הכנסת אורלי לוי, שאני מעריך מאוד את כוחה של הוועדה הזאת, של הכנסת בכלל, ואם מותר לי, ודני, אני חושב שהוא אפילו יאשר את זה וגם לא יכעס, מאז שאני בכל זאת במכון יש איזה חיבור יותר טבעי אולי גם לכנסת ולעבודת הכנסת בכלל ואני משתדל לעשות את זה.
רן כהן: השארתי שם 25 שנים אז אני שמח - - -
אורלי לוי אבקסיס: אתה מכיר את המערכת.
רן כהן: זהו.
רן כהן: מנכ"ל המכון, דני גולדשטיין, המשנה למנכ"ל יעקב וכטל, עוזר המנכ"ל אריאל, את ורד אורן את מכירה ולימור מאגף התקינה ו - - -
<דני גולדשטיין: ומאיר קלוגהפט הוא נציג היבואנים בלשכות המסחר.
אורלי לוי אבקסיס: תהיה לנו הרבה עבודה משותפת, אני משערת.
<דני גולדשטיין: יש לנו יום עמוס מאוד, אני רוצה להגיד לחברת הכנסת אורלי לוי אבקסיס שאנחנו שמחים לארח אתכם.
<דני גולדשטיין: מה שניסינו לעשות כאן זה גם על פי המתווה שאתם אמרתם, להסתכל על טווח קצר וארוך, להסתכל על פורים הקרוב מצד אחד ולהראות לכם מה אנחנו עושים וקצת להראות לכם איך אנחנו פועלים במעבדות וזה הסיור, ולדבר איתכם בכלל על החזון קדימה, של כל נושא ההגנה על הדור הבא של מדינת ישראל.
<דני גולדשטיין: הדור הזה, אחת הבעיות שלו זה שהוא לא יודע לדבר.
<דני גולדשטיין: זה הדור ששם את מבטחו בנו ובצוות פה ואין לו דרך להביע מחאה או משהו כזה, הוא תלוי או בהורים או בעצמו, או במה שקורה ואנחנו מציגים פה כמה נקודות, מנקודת התקינה ומה שהיא עשתה ועוד יותר את מה שהיא לא עושה כרגע, כי היוזמה נרדמה מאחורה וכיום יש איזה מעין תפיסה שלא צריך לעשות יותר תקנים במדינת ישראל.
<דני גולדשטיין: זה מעין תפיסה כזאת מוזרה, אז אני חושב שזה חשוב שאנחנו מסתכלים על זה קדימה ונגבש כיוון לאיפה - - -
רן כהן: כשכל העולם, אגב, כן עושה תקינות.
<דני גולדשטיין: ההיפך, הוא מחמיר בתקינות כדי להגן על בסיס נתונים ומידע.
<דני גולדשטיין: ודבר שני, נדבר על כל נושא המנגנון שלנו, איך אנחנו מבטיחים, לא באכיפה, אלא בקטע של המנגנונים, שלא ייכנסו מוצרים לא תקינים לישראל, על בסיס תקינה כמובן קיימת.
<דני גולדשטיין: ואחר כך נראה את המעבדות ונראה את כל העבודה הטובה שעושים פה, ואני מציע שניכנס, נעשה את זה כמה שיותר מהר, כדי להשיג כמה שיותר.
<דני גולדשטיין: אנחנו נציג שישה שקפים מהירים על הנושא של מכון התקנים, הייעוד שלו והדרך שבה הוא עובד.
<דני גולדשטיין: אז קודם כל הייעוד של מכון התקנים הוא שמירה על בטיחותם, בריאותם ואיכות חייהם של אזרחי ישראל, גלובליזציה בסחר, סחר הוגן, שיפור כושר התחרות של הייצוא וקידום האיכות והשאיפה למצוינות במגזר העסקי והציבורי.
<דני גולדשטיין: אפשר כן לשלב בין בטיחות לבין גלובליזציה וסחר ותחרות.
<דני גולדשטיין: תמיד יש פה מאזניים לא ברורים שאומרים שהבטיחות באה על חשבון התחרות.
<דני גולדשטיין: שלילי גדול, כל העולם בנוי על המשולש הזה, או על המקבילית הזאת, שכן בטיחות וכן תחרות ואפשר לעשות את זה ואנחנו דואגים לתהליך הזה.
<דני גולדשטיין: כשעשינו עוד דבר אחד וזה גלובליזציה.
<דני גולדשטיין: אנחנו מביאים לפה מוצרים, צעצועים, שמיוצרים ומקובלים בכל העולם, כך שאנחנו משיגים שתי מטרות, בטיחות על פי תקנים בינלאומיים מוכרים ומתקדמים, ודבר שני אנחנו חושפים את הציבור בישראל, את הדור הבא, לכל האלטרנטיבות המתקדמות שמאפשרות להם התפתחות יותר מהירה ויותר טובה, שזה השמות בתחום בצעצועים וכל מה שנמצא במוצרי תינוקות.
<דני גולדשטיין: איך אנחנו עושים את זה?
<דני גולדשטיין: אנחנו עושים את זה בשילוב של שלושה אלמנטים.
<דני גולדשטיין: אחד זה התקינה.
<דני גולדשטיין: אנחנו המעבדה הלאומית לתקינה בישראל, אנחנו מכינים את התקינה, מאמצים בעיקר תקינה בינלאומית וכך אנחנו דואגים לזה שהמדינה תהיה חלק מהעולם הגלובלי הגדול.
<דני גולדשטיין: דבר שני זה בדיקות המעבדה, כל מה שמוגדר כרשמי או כחובה עובר אצלנו בדיקות בטרם כניסתו לישראל, נקודה שנדבר עליה בהמשך, והדבר השלישי זה אישור מוצרים, מערכות ניהול, זה כל היכולת שלנו לפתח את מערכות הניהול של ארגונים, האיזו 9000 ודומיו, שזה איכות ניהול בתחום של בטיחות, הגנת סביבה ועוד ועוד.
<דני גולדשטיין: אז השילוב הזה זה מין מערכת הוליסטית שנותנת תמונה או מערכת מלאה לכל הארגונים.
רן כהן: ורובה בינלאומית, דרך אגב.
<דני גולדשטיין: אני מסיים פה מהר, כי אנחנו רוצים להתקדם, להראות לך את תחום התקינה.
<דני גולדשטיין: רק קצת מה זה מכון התקנים.
<דני גולדשטיין: תאגיד סטטוטורי, הוא פועל מכוח חוק התקנים.
<דני גולדשטיין: יש לנו מעל מ-1,040 איש, קרוב ל-1,100 איש כבר היום, אנחנו פועלים בהיקף של 100 מיליון דולר.
<דני גולדשטיין: אנחנו לא מקבלים כמעט כלום מממשלת ישראל.
<דני גולדשטיין: הממשלה לפעמים מזמינה תקנים, בהיקף של סדר גודל של 15 עד 20 מיליון שקל.
רן כהן: אבל זה לא תקציב.
<דני גולדשטיין: לא, הם מזמינים.
<דני גולדשטיין: בעיקר מה שעשתה הממשלה בתקופה האחרונה, זה הזמינה אצלנו את התרגום של התקינה הישראלית לתקינה בינלאומית.
<דני גולדשטיין: על זה עבדנו, את זה היא מימנה וכמעט יותר מזה היא לא מממנת.
אורלי לוי אבקסיס: אז בעצם עיקר התקציב בא ממה, מהיבואנים?
<דני גולדשטיין: מהיבואנים, מהיצואנים, מהארגונים.
אורלי לוי אבקסיס: ומהמייצרים.
<דני גולדשטיין: מהמייצרים, לא רק בתחום שנהוג לחשוב, התחום הרגולטורי שבו אנחנו מחויבים להגיע אלינו.
<דני גולדשטיין: אנחנו פחות מ-50%.
אורלי לוי אבקסיס: אחת הביקורות הגדולות ביותר, ותסלחו לי שאני עכשיו פה לוחצת, זה בעצם התהליך ואורכו.
אורלי לוי אבקסיס: השאלה היא באמת למה לוקח כל כך הרבה זמן כדי לקבל תקינה, במה צריך לעמוד, איפה אפשר שכן לקצר את התהליך בלי שיבוא על חשבון הבטיחות, האם יש מקום גם להתייעלות פה?
<דני גולדשטיין: אז אני אגלה לך משהו, אני הגעתי לפה לפני ארבע שנים, רן לפני שנתיים וחצי כמעט, אני הגעתי מהמגזר העסקי, ואנחנו עסוקים בהתייעלות.
<דני גולדשטיין: אני חושב שהביקורת שאת שומעת על המכון, לדעתי הרבה ממנה זה מההיסטוריה, אנחנו היום עשינו קפיצת מדרגה, אני לא יודע אם מאות אחוזים, אבל קרוב לאלפי אחוזים בין מה שהיינו פעם למה שאנחנו נמצאים היום, בין היכולת לדבר עם הלקוחות שלנו, בין הזמנים.
<דני גולדשטיין: אנחנו מכירים בתעודות בינלאומיות וכך מקצרים מאוד.
<דני גולדשטיין: יש לנו פה לקוח גדול, שזה תחום הצעצועים, שהיה נורא ואיום בעבר, ואנחנו עובדים איתם בעבודה משותפת לקצר זמנים.
<דני גולדשטיין: היום הם מקבלים תעודות בפחות משבועיים ימים, אנחנו רוצים להגיע לתשעה ימים ורוצים להגיע גם לחמישה ימים.
אורלי לוי אבקסיס: אז האורך של שנתיים זה משהו שנמצא - - -
<מאיר קלוגהפט: הייתה פגישה ביום רביעי האחרון עם נציגי רוב היבואנים של הצעצועים והביקורת הייתה חיובית מאוד ביחס אפילו לחצי שנה קודם, שהיו הערות קשות מאוד.
<מאיר קלוגהפט: חל שיפור בתוך חצי שנה, משמעותי מאוד.
אורלי לוי אבקסיס: איזה כיף, אז יש לנו בשורות.
<דני גולדשטיין: אלה בשורות טובות.
<דני גולדשטיין: את יודעת למה זה טוב?
<דני גולדשטיין: כי זה לא רק התלונה, כשזה שנתיים או יותר או אפילו חצי שנה, זה מביא לכל מי שנמצא בסביבה את המניע להתחיל לעקוף את המערכות, וכשזה fluently אז אנחנו תורמים גם ל - - -
רן כהן: זה זורם.
<דני גולדשטיין: בדיוק, זה זורם, ואנחנו כבר לא שם טוטאלי.
<דני גולדשטיין: אני לא יודע אם יהיה לנו זמן היום, יעקב, אם יהיה לנו כמה דקות, אני רוצה להעביר אותך ולהראות לך איך אנחנו מדברים עם הלקוחות שלנו, גם בתקשורת וגם במחשבים.
<דני גולדשטיין: אנחנו היום paper less system, עובדים ישירות עם הלקוחות בריל טיים ונמצאים במקום שונה לגמרי.
<דני גולדשטיין: יש לנו שלושה סניפים, בתל אביב, ירושלים ובאר שבע, עכשיו גם ברופין, זה ארבעה, ועוד 18 אתרים ברחבי הארץ.
<דני גולדשטיין: יש לנו צוות מדהים של מהנדסים, תואר ראשון, תואר שני, תואר שלישי, מעל 60% הם מהנדסים והנדסאים.
<דני גולדשטיין: הכוח שלנו כאן זה האנשים, זה אנשי מקצוע, זה לא בירוקרטים, אלא אנשי מקצוע.
<דני גולדשטיין: ואת תתפלאי לראות היום, את תראי כמה חבר'ה צעירים יש.
<דני גולדשטיין: יותר חשוב, אנחנו משקיעים המון בידע וטכנולוגיה.
<דני גולדשטיין: מאז שאנחנו שנינו כאן עיצבנו את המכון ואנחנו משקיעים בסביבות 20 עד 30 מיליון שקל כל שנה בטכנולוגיה חדשה, מכספי העבודה שאנחנו עושים.
רן כהן: ממקורות המכון, בלי שום עזרה של הממשלה.
<דני גולדשטיין: אנחנו לא סמוכים, לא על שולחן הממשלה, לא מבקשים טובות, מבקשים רק שאנחנו נוכל לשרת את הציבור כמו שצריך.
<דני גולדשטיין: יש לנו מעל 30,000 לקוחות, יש לנו מרכז הדרכה גדול מאוד, שמדריך מעל 5,000 לקוחות בשנה.
<דני גולדשטיין: זהו.
<דני גולדשטיין: אני מציע ללכת ישר, כי הזמן קצר ואני לא רוצה לבלבל לכם יותר מדי, אז נתחיל עם התקינה.
<לימור ארגמן: עקרונות התקינה באגף התקינה.
<לימור ארגמן: האגף מחולק לכל מגזרי המשק, מה נעשה בכל התחומים.
<לימור ארגמן: מה שאנחנו בעצם עושים, אנחנו מרכזים את ה - - - כשהעבודה של חברי הוועדה זה עבודה בהתנדבות והעקרונות החשובים ביותר זה שקיפות והגעה לקונצנזוס בין כל בעלי העניין במשק.
<לימור ארגמן: כמו שדני אמר, אנחנו מנסים היום, אני חושבת שכבר 90% מהתקינה הישראלית היא תקינה מאומצת, מבוססת על תקינה בינלאומית, אירופית, אמריקאית.
<לימור ארגמן: תחום הבניין, שזה התחום שלי, הוא קצת יותר קשה, זה תחום שמסורתית הוא יותר קשה, אבל גם שם אנחנו עושים מאמצים להיות בקשר עם ארגוני תקינה בעולם ולנסות להגיע גם פה ל - - -
אורלי לוי אבקסיס: איך הם מקבלים את אישורי התקינה שלנו בעולם?
<לימור ארגמן: זה תחום המעבדות.
<דני גולדשטיין: את מדברת על אישורי המעבדות שלנו?
<דני גולדשטיין: אנחנו חתומים היום בהסכמי הכרה הדדית עם חמש מעבדות עיקריות, גדולות.
אורלי לוי אבקסיס: אז מי שפה מקבל אישור, יש לו גם דרך קצרה מאוד לשווקים בחו"ל?
<דני גולדשטיין: נכון מאוד, ולהיפך.
רן כהן: חמישה הסכמים כאלה זה בעצם מאות מעבדות, לכל אחת מהן יש המון - - -
<דני גולדשטיין: כל מעבדה כזאת זה 30,000 עובדים, היא נמצאת ב-60-70 נקודות בעולם, עם 800 סניפים.
<דני גולדשטיין: זה כל אחת מחמש המעבדות שאני מדבר איתך עליהן.
<לימור ארגמן: התקנים הישראליים, כשהם מתפרסמים הם תקנים וולונטריים, יש שתי דרכים להפוך אותן לחוק, בתקן רשמי על ידי הממונה על התקינה, או חיוב בתקנות של משרדי הממשלה שמחליטים לחייב את התקן.
<לימור ארגמן: אלה התחומים שקיימים בהם תקנים ישראליים, באדום זה התקנים הלא רשמיים, הכחול זה התקנים הרשמיים.
<לימור ארגמן: בתחום התחבורה יש לנו את התקנים של כיסא בטיחות לילד באוטו, התקני ריסון, אופניים, קסדות מגן.
<לימור ארגמן: יש תקן ישראלי לרכב להסעת תלמידים, שכמו שאת רואה הוא לא תקן רשמי.
<לימור ארגמן: במוסדות חינוך פיתחנו תקן חדש לבטיחות - - -
אורלי לוי אבקסיס: מה זאת אומרת לא תקן רשמי?
<לימור ארגמן: הוא לא מחייב.
<לימור ארגמן: הוא תקן ישראלי וולונטרי.
אורלי לוי אבקסיס: במוסדות חינוך - - -
<לימור ארגמן: כן, מניעת הילכדות אצבעות.
אורלי לוי אבקסיס: וזה לא מחייב?
<לימור ארגמן: לא.
<דני גולדשטיין: זה לא מחייב.
<דני גולדשטיין: כל האדומים האלה היום, לדעתי, לא נמצאים ב - - - לא שאני יודע.
רן כהן: תראי, יש לנו בארץ 3,600 תקנים בכלל, שמהם 550 רק הם תקנים רשמיים, כל השאר וולונטריים.
אורלי לוי אבקסיס: זאת אומרת מי שרוצה לבוא ללקוח עם אקסטרה בטיחות, אם הלקוח יודע על זה - - -
<לימור ארגמן: בתחום הבית והסביבה יש תקן חדש שרק עכשיו פורסם, דירוג בית בטוח לילדים.
<לימור ארגמן: הכנו אותו ביוזמת בטרם.
<לימור ארגמן: יש תקינה ללונה פארקים, מתקני משחקים, מתקנים מתנפחים, תקן לקירות טיפוס.
<לימור ארגמן: בתחום החשמל יש בתקן לשקעים ותקעים המלצות בתחום בטיחות לילדים.
<לימור ארגמן: זה תקן חדש שהוא לאו דווקא לילדים, הוא מדבר גם על נוער וילדים, מתקנים לפעילות גופנית באתרים ללא השגחה, שנמצאים בפארקים.
אורלי לוי אבקסיס: מתקני ספורט, שזה יותר המועצות המקומיות והאזוריות.
אורלי לוי אבקסיס: הם לא מבקשים את ה - - - ?
אורלי לוי אבקסיס: בגלל זה אחר כך סל נופל תלמיד ככה באמצע - - -
<לימור ארגמן: לא, זה לא הסלים.
<ורד אורן: זה לא הסלים, זה מתקני הספורט, זה מתקני הכושר.
<לימור ארגמן: אבל זה על אותו רעיון.
<אבטל אפל פנקס: זה לרוב קטיעה של אצבעות, זה גם תקן שבטרם קידם, לאור זה שראינו שאיך שהם נכנסו לארץ, כבר היו שישה מקרים של ילדים שנקטעו להם אצבעות מהמתקנים הללו.
<אבטל אפל פנקס: זה תקן, אגב, יחסית חדש שעכשיו אושר.
<אבטל אפל פנקס: אנחנו ככה מאוד גאים בו, על העבודה שעשינו עם מכון התקנים.
אורלי לוי אבקסיס: אבל הוא לא מחייב.
<אבטל אפל פנקס: הוא עדיין לא מחייב ואנחנו הגשנו בקשה שכן.
<דני גולדשטיין: פה אני יכול להגיד, אני חושב שאחת הנקודות מכאן זה לסמן דברים שאנחנו חושבים שצריך לקדם אותם ולהניע אותם, כי אם לא זה יירדם.
<דני גולדשטיין: היום הכיוון הוא בכלל - - -
<אבטל אפל פנקס: שלא יהיו תקנים.
<דני גולדשטיין: כן.
<לימור ארגמן: בתחום מוצרי הצריכה יש יותר תקנים שהם רשמיים, זה כל סדרת התקנים לצעצועים, ריהוט לתינוקות, מיטות לתינוקות, לולים, עגלולים, יחידות החתלה, כל התחום הזה, עגלות, מזרנים, בקבוקים, מוצצים.
<לימור ארגמן: יש תקן של אריזות קשות פתיחה לילדים, זה כל בקבוקי התרופות, זה גם לא תקן רשמי ולא מחייב.
<לימור ארגמן: תקן לדליקות של בגדי שינה לילדים, שזה היבטי בטיחות ממש, זה ההיבט היחיד בו, גם לא מחייב.
<לימור ארגמן: חיתולים, החד פעמיים, הם תקן מחייב.
<לימור ארגמן: יש תקן לדרישות מיקרוביולוגיות למזון לתינוקות, זה גם לא מחייב.
אורלי לוי אבקסיס: משרד הבריאות לא עושה את זה?
<לימור ארגמן: עד כמה שאנחנו יודעים לא.
רן כהן: מזון לתינוקות תקן לא מחייב?
<לימור ארגמן: התקן לא מחייב.
אורלי לוי אבקסיס: אחר כך למה יש את רמדיה.
<לימור ארגמן: לא, זה לא מדבר על ההרכב, זה מדבר על בדיקות חיידקים.
אורלי לוי אבקסיס: בסדר, אנחנו לא מדברים אחד לאחד על רמדיה.
אורלי לוי אבקסיס: אם פתחנו את הקטע של רמדיה, פה זו בעיה אחרת.
אורלי לוי אבקסיס: חס וחלילה, אחרי שילדים ישלמו בזה ב - - -
רן כהן: זה מזון, זה נכנס לגוף.
<לימור ארגמן: דליקות בגדי שינה לילדים, גם לא.
<ורד אורן: בארצות הברית זה מחייב, בארץ לא.
<ורד אורן: יש פה הרבה דברים שהם - - -
אורלי לוי אבקסיס: אם אנחנו יכולים לחזור שנייה אחת לנושא של ביגוד לילדים.
אורלי לוי אבקסיס: אני לפחות כאמא לילדים קטנים, אז אנחנו מדברים על 100% כותנה או לא, נכון?
אורלי לוי אבקסיס: שזה בשורה התחתונה, אתה יכול למנוע את ה - - -
<ורד אורן: לא, יש חומר מעכב בעירה שצריך להכניס בפיג'מות לילדים.
אורלי לוי אבקסיס: כמו שיש במזרנים.
<לימור ארגמן: בדיוק, כמו במזרנים.
<לימור ארגמן: במהלך הייצור.
<לימור ארגמן: זה לא בדיוק כמו במזרן, אבל במהלך הייצור יש - - -
<ורד אורן: כמו בתחפושות, כל תחפושת חייבת להיות עם חומר מעכב בעירה.
<יעקב וכטל: זה כמו שעכשיו, יש דילמה אם להכניס את זה למזרנים, כן או לא, כי ישראל הולכת בכיוון קצת הפוך לעולם, כשכולם מוציאים אנחנו רוצים להכניס.
אורלי לוי אבקסיס: כולם מוציאים את מה?
<שי רייכר: חומרים מעכבי בעירה היום הם פחות ופחות נפוצים בעולם, ויש לנו על זה דיון בוועדה שעוסקת ספציפית בנושא הזה.
<שי רייכר: אנחנו, כמשרד הבריאות, הוצאנו סקירה מאוד רחבה על זה שמעכבי בעירה זה לאו דווקא דבר בריא.
אורלי לוי אבקסיס: אתה משרד הבריאות?
<שי רייכר: כן.
אורלי לוי אבקסיס: מה קורה עם האוכל של התינוקות?
<שי רייכר: יש את שירות המזון הארצי שעושים בדיקות, גם מדגמיות, בכל התחום של מזון לתינוקות ו - - -
אורלי לוי אבקסיס: מיקרוביולוגיות, נגד חיידקים וכדומה?
<שי רייכר: עושים.
אורלי לוי אבקסיס: אז אנחנו יכולים להיות רגועים בקטע הזה?
<שי רייכר: עושים סקירות, גם סקרים תקופתיים לגבי חומרים מזהמים שונים, הכול מפוקח בשירות המזון.
רן כהן: זאת אומרת הבדיקות הן ב - - -?
<שי רייכר: לא, הם עושים מדגמי.
<שי רייכר: אני לא יודע בדיוק, כי אני לא ספציפית עושה את הדגימות האלה.
<דני גולדשטיין: כשאתה אומר שאפשר להיות רגוע, זו הצהרה חזקה.
רן כהן: זה רגוע בעירבון מוגבל מאוד.
<רחל סעדה: בודקים לפי התקן הישראלי את זה?
<שי רייכר: אני חושב שכן.
אורלי לוי אבקסיס: אנחנו נבדוק את זה, נבקש תשובה ממשרד הבריאות בנושא הזה.
<דני גולדשטיין: אגב, דליקוּת, אני רוצה להגיד לכם משהו.
<דני גולדשטיין: זה לא, עוד הפעם, אנחנו חוזרים למשוואה שדליקות זה מעכב בעירה, זה לא חייב להיות.
<דני גולדשטיין: זה יכול להיעשות מחומר שהוא לא מעכב בעירה, זאת אומרת שהוא לא צריך להיות מעכב בעירה, אלא חומר חדשני שהוא - - - אבל זה לא עומד אחד מול השני.
<שי רייכר: אנחנו מקדמים גם נושא שברור שמשרד הבריאות, אין לו שום אינטרס חלילה שאנשים ייפגעו על מזרנים, או מבגדים, אבל כן יש דרכים חלופיות שאנחנו בהחלט דוחפים אותן, ולא מעכבי בעירה, כפי שמשתמע.
<דני גולדשטיין: בדיוק.
<דני גולדשטיין: לכן הבעיה היא לא מעכבי בעירה, הבעיה זה פשוט שזה לא יבער.
<דני גולדשטיין: בזה אין ויכוח.
<לימור ארגמן: תחומים שאנחנו היום מכינים תקנים למניעת שכיחת ילדים - - -
אורלי לוי אבקסיס: שזה בעקבות הוועדה שלנו, נכון?
אורלי לוי אבקסיס: זה בעקבות החוק שעבר כבר את הקריאה הראשונה, לקראת קריאה שנייה ושלישית.
אורלי לוי אבקסיס: קצת קשה לנו מול המשרדים, איך אנחנו מגיעים לקונצנזוס, אז זה מאוד יעזור לנו אם תתקדמו עם זה.
רן כהן: זה מעוכב כרגע בחקיקה?
אורלי לוי אבקסיס: העברנו קריאה ראשונה לגבי הנושא של מניעת שכחת ילדים ברכבים, כי לא מעט ילדים נשכחו ברכבי הסעות או ברכבים הפרטיים של ההורים שלהם.
אורלי לוי אבקסיס: אנחנו מנסים לסגור את זה בכמה ערוצים, אחד גם שחובת היידוע על ילד שלא מגיע למוסד חינוכי ואז אתה יכול לאתר בשעות הראשונות, שזה באמת קריטי מאוד להצלת הילד, אם הוא נשכח באוטו, אבל מצד שני איך לחייב למשל את רכבי ההסעות למיניהם להתקין איזה שהוא התקן מסוים - - -
רן כהן: מערכת מזעיקה.
<דני גולדשטיין: זה כבר קיים, דרך אגב.
אורלי לוי אבקסיס: שוב פעם, בהתנדבות, לא בחובה, וגם אותו התקן שהיום אושר לשימוש, זה אותו אחד שצריך לעבור הנהג לסוף הרכב, ללחוץ על הכפתור שם ולחזור, או שהוא לא יכול להוציא את ה - - -
<דני גולדשטיין: סוויץ'.
אורלי לוי אבקסיס: הבעיה היחידה היא שיש פה התנגשות עם משרד התחבורה, שאומר שאם אנחנו מכניסים איזה שהיא מערכת שהיא מתערבת במנגנון החשמלי הפנימי של מערכת ההצתה או משהו כזה, אז הם נורא נגד.
<דני גולדשטיין: לא, זה כבר סודר גם עם ד"ר שי סופר, שהוא המדען הראשי של משרד התחבורה.
אורלי לוי אבקסיס: כן, אז פנינו אליהם להגיע לאיזה שהוא דין ודברים, כדי שנוכל לזרז את זה.
אורלי לוי אבקסיס: אז אני שמחה לשמוע שזה מתקדם.
<דני גולדשטיין: כן, בזה התקדמנו מאוד.
<דני גולדשטיין: הרעיון הוא לגמור את התקן לרכבים פרטיים.
אורלי לוי אבקסיס: כן, שנוכל גם להמליץ.
<דני גולדשטיין: בדיוק, שזה מתוכנן עד יולי.
<אבטל אפל פנקס: הבעיה שביום חמישי הייתה הצבעה על זה בוועדה הטכנית ולא ברור שזה יעבור.
<אבטל אפל פנקס: אנחנו באנו לקרוא לזה שצריך, חוץ מרכבי הסעה, גם לרכבים פרטיים.
<אבטל אפל פנקס: באנו, אמרנו את דברינו ויצאנו, הוציאו אותנו להצבעות, הבנתי שיצא ארבע-ארבע ועכשיו לא ברור אם התקן יוכן או לא.
<דני גולדשטיין: הוא יוכן.
<דני גולדשטיין: אנחנו נטפל בזה.
אורלי לוי אבקסיס: מה זה, הצבעה איפה?
אורלי לוי אבקסיס: פה, בתוך מכון התקנים?
<אבטל אפל פנקס: כן, הייתה ועדה - - -
אורלי לוי אבקסיס: אז זה מאוד חשוב לנו.
אורלי לוי אבקסיס: זה גם על שולחן הוועדה ואנחנו - - -
<אבטל אפל פנקס: מאוד חשוב.
<דני גולדשטיין: דווקא גם נציג הצרכנים היה נגד והסיבה היא נורא מוזרה, הוא טוען, ממה שקיבלתי דיווח, שזה כאילו מוריד את האחריות מההורים, ואני חושב שזה כלי עזר להורים.
אורלי לוי אבקסיס: אני רוצה להגיד לך, כמעט לכל דבר שאנחנו מנסים להעביר בנוגע לילדים אומרים לנו, 'רגע, ואיפה האחריות ההורית?
אורלי לוי אבקסיס: ' אנחנו מדברים על רשתות ביטחון בנוסף לאחריות ההורית.
אורלי לוי אבקסיס: אלה הילדים של כולנו, אלה ילדי החברה, זה הדור הבא שלנו, ואם ככה, אז בואו נעזוב את הכול לעניין, אנחנו לא צריכים להגיד 'ילד עד גיל 9 לא חוצה כביש לבד', אחריות הורית, שההורים יחליטו מה יעשו איתו.
אורלי לוי אבקסיס: לא, אנחנו מכתיבים איזה שהן אמות מידה מסוימות ואנחנו מצפים וגם ההורים - - -
רן כהן: חייבת להיות נורמה חברתית, בוודאי.
אורלי לוי אבקסיס: ואנחנו ניצור את כל רשתות הביטחון, למקרים שיהיו הורים שלא יידעו איך לעשות את הדברים נכונה.
<דני גולדשטיין: חד וחלק.
<אבטל אפל פנקס: בכל מקרה היום כבר המוצרים על המדף והורים סומכים עליהם.
<אבטל אפל פנקס: עכשיו אנחנו רוצים להבטיח שכשהם סומכים על המוצר, הוא אכן יעמוד באיזה שהוא סטנדרט של איכות.
<אבטל אפל פנקס: כי בכל מקרה המוצרים קיימים, בואו נבטיח שהם עומדים בסטנדרט של איכות.
אורלי לוי אבקסיס: ואז נדע על מה אנחנו ממליצים.
<לימור ארגמן: תקן נוסף זה קורקינט חשמליים, זה נמצא גם בהכנה.
<לימור ארגמן: אם הזכרת את הסל, אז קיים פער מאוד גדול בין התקינה בעולם לתקינה בישראל.
<לימור ארגמן: אנחנו הגשנו למשרד התרבות והספורט הצעה למאה נושאים בערך - - -
<דני גולדשטיין: זה תרבות, הספורט והחינוך.
<דני גולדשטיין: בעקבות המקרה המצער, שנהרג ילד פה ברמת אביב, שנפל עליו מתקן כדורסל - - -
אורלי לוי אבקסיס: אז על תחזוקה שוטפת?
<דני גולדשטיין: זה גם על התחזוק וגם על התחזוקה.
רן כהן: היה גם על התקינה.
רן כהן: היינו צריכים ללכת מהתחלה על הכול.
אורלי לוי אבקסיס: כן, אבל אנחנו צריכים לקחת בחשבון שחלק מאותם מתקנים כבר נמצאים שם מימים ימימה.
<דני גולדשטיין: מחליפים אותם.
רן כהן: מחליפים.
רן כהן: עם האסון עצרו את כל מגרשי הספורט האלה בתל אביב, קרוב למאה, ואנחנו נכנסנו לתמונה, גם את התקינה, גם את הבדיקות והכול, וכל המגרשים היום פתוחים ומותקנים.
<דני גולדשטיין: לאט לאט, עוד לא.
<דני גולדשטיין: בתל אביב, אבל לא בכל ה - - -
רן כהן: אני מדבר על תל אביב.
אורלי לוי אבקסיס: אנחנו לא במדינת תל אביב.
אורלי לוי אבקסיס: אני גרה בצפון, אני רוצה לדעת שכשהילד שלי משחק הוא בטוח.
רן כהן: לא בטוח.
אורלי לוי אבקסיס: כי זה לא מחייב?
רן כהן: כי אם הרשות לא פונה לעשות את זה, אז זה - - -
<דני גולדשטיין: זו החלטה של יושב ראש רשות.
<דני גולדשטיין: אבל אנחנו פנינו בהצעה טובה מאוד, או ברעיון טוב, למשרד הספורט ומשרד החינוך, רצו לעשות מה שנקרא הסדרה של כל הנושא הזה, בדומה למגרשי משחקים.
<דני גולדשטיין: התחילו את התהליך הזה, אנחנו בנינו את כל התקינה מסביב ואת המנגנון גם, איך לעשות את הפיקוח, באותו רעיון של מגרשי משחקים.
<דני גולדשטיין: הם נתקעו שם עם תקציבים ועם לא יודעים מה לעשות, כן יודעים מה לעשות.
<דני גולדשטיין: כרגע זה מעוכב, אנחנו ניסינו יחד עם אריאל לנסות לחלץ את זה, אבל זה כרגע שם נמצא על - - -
<לימור ארגמן: זו סאגה ארוכה, כי זה התחיל כבר לפני עשור, היינו אז מול מפעל הפיס, מול שר החינוך, עוד פעם מפעל הפיס, עכשיו זה משרד התרבות.
אורלי לוי אבקסיס: תעבירו לנו את זה מסודר, נראה מה יש ביכולתנו אולי ל - - -
רן כהן: ההסדרה תכלול גם את התחזוקה.
רן כהן: בתקנים יש גם פרק של תחזוקה.
<דני גולדשטיין: נכון.
<דני גולדשטיין: זה גם אישור מתקן וגם התחזוקה שלו לאורך זמן.
<דני גולדשטיין: אז אנחנו נמצאים שם בתהליך הזה.
<לימור ארגמן: נעבור לנושא הבא.
<יעקב וכטל: אני המשנה למנכ"ל, אבל אחראי גם על מעבדות הבדיקה במכון התקנים.
<יעקב וכטל: הבדיקות שאנחנו מבצעים במוצרים מיובאים הן מחוללות מסביבנו קצת רעש, כמו שאת יודעת, דיברנו על זה קצת קודם.
<יעקב וכטל: המסגרת החוקית כאן, כמה מילים על המסגרת החוקית.
<יעקב וכטל: כמו שנאמר קודם, למעשה מה שמגדיר את התקן כמחייב זה הגדרתו כתקן רשמי.